**Позив за подношење понуда**

**Наручилац: Канцеларија Републике Србије за „ЕКСПО 2025 ОСАКА"**

**Адреса:** Локација бр. 41, Yumeshima Naka 1-chome Jisaki, Konohana-ku, Осака, Јапан

**Рок за подношење понуда: 07.05.2024. до 3 (три) по времену у Осаки (Јапану)**

**Опис предметне набавке:** Услуге надзора над радовима за Павиљон Републике Србије за "Експо 2025 Осака".

**Процењена вредност набавке је 540.000,00 ЕУР са јапанским ПДВ-ом.**

Понуђач има могућност да поднесе понуду у еврима или јапанским јенима.

Понуда се подноси на енглеском језику.

Уговор се закључује на период до испуњења свих уговорних обавеза, а најдуже на 18 радних месеци.

Пружалац услуга обавезује се да припреми и поднесе План вршења надзора над радовима у коме ће бити приказана методологија провере испуњења техничких услова и стандарда који се односе на ту врсту рада.

**Редослед догађаја:**

* Почетак пружања услуге је 15.05.2024. године.
* Одобрења грађевинске дозволе и почетак изградње до краја јула 2024.
* Завршетак изградње и интерактивних садржаја до краја марта 2025, најкасније 10 дана пре почетка догађаја Експо 2025.
* Демонтажа најкасније ДАНА 13. априла 2026. године

**Саставни део овог Позива представља техничка спецификација и пратећа документа.**

**Преглед Пројекта:**

Пројекат српског павиљона на „Експо Осака 2025“ јесте пројекат типа А (самостално изграђен павиљон) позициониран на западном улазу на Експо локацију, на парцели површине 928,35м2. Пројектована зграда павиљона има 2 спрата (приземље + први спрат према европским стандардима или два спрата према јапанским стандардима), укупне површине 828 м2 (или 1314 м2 укључујући површину крова), при чему сваки спрат има максималну висину 5м, а врх је на максималних 11,2м.

Пројекат Српског павиљона потребно је израдити у складу са упутствима за пројектанте која је обезбедила комисија Осака Експо-а, следећи како функционални, тако и естетски програм, под темом ЕКСПО2025 "Дизајнирање будућег друштва за наше животе". Пројектни наратив српског павиљона спаја се са темом предстојећег Експоа у Београду 2027. године "Играј за човечанство", и додаје тематске елементе пројекта кроз пејзаж и архитектонски израз.

**Функције:**

**Приземље (1. спрат – према јапанским стандардима)**

• Бар/Ресторан; Канцеларијски простор; Простор за састанке и конференције; Просторије за особље

**Први спрат (2. спрат - према јапанским стандардима)**

• Изложбени простор (укључујући улазни хол; ИТ соба; Зона експериментисања - "Sandbox Room" (простор за излаз из зоне експериментисања - "Exit Room"); Просторија за надстојника зграде

**Дигитални подаци:**

Понуђачима ће бити обезбеђени CAD и PDF цртежи; Списак материјала; PDF са шемом коју је обезбедио архитекта (укључујући рендеровање).

**Пројекат пејзажа**

Пројекат пејзажа састоји се од функционалних зона, укључујући плочнике, путоказе, зелене површине, зоне за седење на отвореном и инсталације од песка/шљунка.

**Комунални прикључци**

Вода за опште потребе 15m³/на дан

Електрична енергија: 1φ3W 50kVA (200-100V), 3φ3W 73kW (200V)

Топлота: 110kW

• Мрежни саобраћај: У складу са уговором са оператером телекомуникација

**Обим услуга:**

**1. ОПШТЕ**

* Овај обим услуга односи се на улогу инжењера надзора над радовима (ИНР). Инжењер надзора над радовима дужан је да врши све услуге потребне за извршење улоге инжењера надзора над радовима ове врсте, било да је то изричито наведено у овом обиму или не.
* Клијент се обавезује да преузме улогу инжењера по Уговору и делегира обавезе према потреби инжењеру надзора над радовима, како би му омогућио да адекватно обави свој део обима.
* Инжењер надзора над радовима треба да припреми и изда Клијенту детаљан Извештај у року од најкасније 5 радних дана након завршетка посете градилишту и контроле. Тај Извештај треба да садржи напредак до тог момента, контролне листе, детаљан извештај о квалитету и прогнозу у форми која је Клијенту потребна.
* Главни језик за комуникацију је енглески.

**2. ФАЗА ИЗГРАДЊЕ**

**2.1. Контрола количина**

* Провера количина обављеног посла и њихово упоређивање са планираним количинама.
* Уочавање свих очекиваних сукоба и кашњења Обавештавање одговарајућих извођача о томе и осмишљавање низа потенцијалних решења за решавање сукоба или елиминисање/ублажавање кашњења.
* Подстицање извођача да саставе краткорочне програме за наредни период и надгледање напретка у складу са тим програмима.

**2,2. Контрола квалитета**

* Праћење рада на терену у складу са Планом осигурања квалитета пројекта и одобреним Плановима квалитета извођача. Уочавање свих неусклађености и подстицање извођача на потребна побољшања учинка.
* Управљање Пројектним тимом и  инжењером за технички надзор како би редовно спроводили инспекцијске провере наведене у њиховим уговорима и саопштавали резултате инспекцијских провера извођачима. Праћење отклањања недостатака.
* Подстицање Пројектног тима и инжењера за технички надзор да присуствују свим тестовима одређеним у пројектним спецификацијама. Старати се да се воде и архивирају тачни записници и да извођачи предузму све активности уклањања недостатака.

**2,3. Примопредаја**

* Извођач треба да припреми списак недостатака пре него што понуди радове тиму Клијента на инспекцију, те да прати напредак у отклањању уочених недостатака.
* Инжењер надзора над радовима треба да изврши инспекцијску проверу радова пре преузимања. Убрзати одобравање радова након исправке недостатака и грешака.
* Контролисање Извођача како би се осигурало да су предузета сва тестирања по завршетку радова, те да су иста надгледана, забележена и да резултати одговарају техничком опису материјала у пројекту. Контрола било којих неопходних отклањања недостатака ако тестирања нису задовољавајућа.
* Прикупљање све неопходне документације за преглед од стране Тима за инспекцијску проверу радова.

**3. ПЕРИОД НАКОН ИЗГРАДЊЕ**

**3,1. Недостаци**

* Убрзати подизвођаче да исправе скривене мане који постану очигледне током периода од 6 месеци гарантног рока после примопредаје.

**3,2. Комерцијала**

* Припремити и издати све потврде потребне по Уговору током гарантног рока.

**Захтеви које је потребно да испуни Понуђач:**

1. **Списак пружених услуга**

**Услов:**

1. Потребно је да је Понуђач у претходних 10 година пре истека рока за подношење понуда извршио квалитетно и у уговореном року **минимум два уговора** за вршење услуге стручног надзора над изградњом и/или реконструкцијом објеката високоградње.

**Доказ**

1. Неопходно је да понуђач преда потписану изјаву на меморандуму своје компаније, под пуном материјалном и кривичном одговорношћу за испуњење овог услова.

**Изјава је саставни део позива за подношење понуда**

1. **Потврде наручилаца** о реализацији закључених уговора издате од стране других наручилаца на њиховим обрасцима, при чему такве потврде морају имати следеће елементе (назив и адреса Наручиоца , назив и седиште понуђача, облик наступања за услуге за које се издаје Потврда, изјава да су услуге за потребе тог наручиоца извршене квалитетно и у уговореном року, врста услуга, уговорена вредност, број и датум уговора, изјава да се Потврда издаје ради учешћа на тендеру и у друге сврхе се не може користити, контакт особа наручиоца и телефон, потпис овлашћеног лица и печат наручиоца) **или фотокопија уговора о исвршеној услузи**.

**Захтеване доказе Понуђач доставља уз образац понуде до рока назначеног за подношење понуда.**

1. **Кадровски капацитет**

**Услов:**

* Понуђач мора да има следећа радно ангажована лица:
1. једног пројектног менаџера/Фидиковог инжењера са искуством у вршењу стручног надзора и са најмање 15 година искуства на међународним грађевинским пројектима.
2. Једног пројектног менаџера, који поседује искуство на Експо изложбама.

**Доказ**

1. Неопходно је да понуђач преда потписану изјаву на меморандуму своје компаније, под пуном материјалном и кривичном одговорношћу за испуњавање овог услова.

 **Изјава је саставни део позива за подношење понуда.**

1. Потписано писмо препоруке.
2. Биографија где се може недвосмислено утврдити да захтевана лица поседују тражено искуство.

**Захтеване доказе Понуђач доставља уз образац понуде до рока назначеног за подношење понуда.**

**КРИТЕРИЈУМИ ЗА ПРИХВАТЕЊЕ ПОНУДЕ**

**1. УДЕЛИ ЦЕНЕ**

**Максимални број удела за критеријум цене износи 40 (четрдесет).**

Број удела утврђује се дељењем најниже понуђене цене са понуђеном ценом конкретне понуде за коју се врши процена, и множењем тако добијене вредности бројем удела предвиђеним за дати критеријум. За оцењивање удела користи се понуђена цена без ПДВ-а.

Формула: $40\*\frac{најнижа понуђена цена }{цена конкретне понуде }$

**2. УДЕЛИ КРИТЕРИЈУМА КВАЛИТЕТА** (План вршења надзора над радовима за павиљоне Републике Србије за Експо 2025 Осака)

Максимални број удела за критеријум квалитета (План вршења надзора над радовима за павиљоне Републике Србије за Експо 2025 Осака је 60 (шестдесет)

Напомена: Нацрти треба да буду предати заједно са понудом, заједно са свим осталим доказима.

**УДЕЛИ**

60 удела - предложени прворангиран План вршења надзора над радовима за павиљоне Републике Србије за Експо 2025 Осака.

30 удела - предложени другорангиран План вршења надзора над радовима за павиљоне Републике Србије за Експо 2025 Осака.

10 удела - предложени треће и ниже рангиран План вршења надзора над радовима за павиљоне Републике Србије за Експо 2025 Осака.

**Напомена: Понуђач доставља План вршења надзора над радовима за павиљоне Републике Србије за Експо 2025 Осака уз Образац понуде до рока наведеног за достављање понуде.**

**Критеријум контигенције:**

У случају да, након оцењивања понуда, две или више прихватљивих понуда добију исти број удела, наручилац ће изабрати понуду понуђача са већим бројем удела по основу "Критеријума квалитета".

Напомена: Ако су понуде оцењене као правовремене и садрже сву неопходну документацију (наведену у тендерској документацији), именована Комисија наручиоца оцењује понуде према горепоменутим компонентама критеријума.

**Начин плаћања по закључењу Уговора**

1. Месечни извештаји

Представник клијента обавезује се да поднесе клијенту, по завршетку сваког месеца, извештај у облику одобреном од стране клијента, који показује стање ниже наведеног на крају датог месеца:

а. процењена уговорна вредност извршених сталних услуга;

б. сви остали износи на које има право сам представник клијента, према условима Уговора;

осим ако, према мишљењу представника клијента, те вредности и износи заједно не оправдавају издавање привремене ситуације.

1. Месечне исплате

У року од два (2) дана од датума подношења клијенту, овери такав извештај представнику клијента и клијенту, а клијент се обавезује да у року од петнаест (15) дана након што му је достављен тако оверени извештај, плати представнику клијента (након одбијања евентуалних претходних уплата на рачун):

а. износ уговорен у сваком догађају кључном за плаћање, наведеном у прилогу уз овај Уговор и у вези са комерцијалним писмом; и

б. износе (ако их има) које клијент сматра одговарајућим за измену, када је то потребно.

1. Коначан обрачун

Најкасније у току периода наведеног након датума Потврде о примопредаји радова за целокупне радове, Представник клијента обавезује се да поднесе клијенту коначан обрачун и све информације које су оправдано потребне за проверу његове веродостојности, приказујући детаљно вредност у складу са овим Уговором о услугама обављеним у складу са овим Уговором, заједно са свим детаљнијим износима за које представник клијента сматра да му припадају по основу овог Уговора до датума такве Потврде о примопредаји. Та разлика биће исплаћена представнику клијента по потреби у року од петнаест (15) дана од достављања такве потврде клијенту.

1. Камата на закаснела плаћања

У случају да клијент не изврши плаћање, дужан је да плати представнику клијента камату на свако закаснело плаћање од последњег датума када је плаћање требало бити извршено.

**По закључењу Уговора, наручилац се обавезује да:**

* именује овлашћено лице за надгледање спровођења овог Уговора;
* преузме мере и радње предвиђене овим Уговором правовремено и прописно и да организује и обави комуникацију са пружаоцем услуга на начин који обезбеђује најефикасније и најбрже извршење уговорних обавеза;
* правовремено врши исплате према пружаоцу услуга на име услуга извршених на основу прописно издате фактуре.

 **По закључењу Уговора, пружалац се обавезује да:**

* пружи услуге по основу овог Уговора у складу са одредбама важећих закона, прописа, техничких спецификација, техничких услова и стандарда који се односе на ту врсту рада, квалитетно и строго поштујући професионална правила своје струке, те у складу са поднетом техничком спецификацијом;
* не објављује нити учини доступним трећим лицима документацију и податке које је добио од наручиоца за потребе пружања предметних услуга, било у целости или делимично, без писмене сагласности наручиоца, те да све техничке и друге податке у вези са овим Уговором сматра поверљивим током пружања услуга;
* преузме пуну одговорност за извршење уговорних обавеза и квалитета пружених услуга

**ОБРАЗАЦ ПОНУДЕ**

**Број понуде: \_\_\_\_\_\_\_\_\_\_\_\_\_\_**

**Датум понуде: \_\_\_\_\_\_\_\_\_\_\_\_\_\_**

**ОПШТЕ ИНФОРМАЦИЈЕ О ПОНУЂАЧУ**

|  |  |
| --- | --- |
| Назив понуђача: |  |
| Адреса понуђача: |  |
| Матични број понуђача: |  |
| Порески идентификациони број:  |  |
| Назив лица за контакт:  |  |
| Имејл понуђача: |  |
| Телефон: |  |
| Број рачуна и назив банке понуђача: |  |
| Лице овлашћено за потписивање уговора: |  |

**ОБРАЗАЦ СТРУКТУРЕ ЦЕНА**

|  |  |  |
| --- | --- | --- |
|  Предмет понуде | Укупна цена без ПДВ-а | Укупна цена укључујући јапански ПДВ |
| Услуге надзора над радовима за Павиљон Републике Србије за "Експо 2025 Осака".**Напомена: цена је фиксна са свим пратећим и зависним трошковима који настану у поступку вршења предмета набавке** |  |  |
| **Укупно**  |  |  |

Потребно је да понуђач достави овај документ + План вршења надзора над радовима за павиљоне Републике Србије за „Експо 2025 Осака“ + захтеване доказе, као саставни део своје понуде.

**Напомена:**

Понуђач има могућност да поднесе понуду у еврима.

Цена треба да обухвати све трошкове спровођења набавке.

Цене у понуди морају бити фиксне и не могу се мењати.

**Образац понуде треба да буде попуњен и потписан од стране овлашћеног лица. Молимо да доставите образац електронским путем на следећу имејл адресу:** **zarko.malinovic@must.gov.rs** **најкасније 07/05/2024 до 3 (три) после подне према времену које важи у Осаки, Јапану.**

**Потпис овлашћеног лица**